

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2019.gada 14.martā Nr.139

(prot. Nr.10, 36.§)

**Par apbūves tiesības piešķiršanu zemes vienības,**

**kadastra apzīmējums 05000310200, daļai**

Pamatojoties uz likuma “Par pašvaldībām” 21.panta pirmās daļas 27.punktu, Publiskas personas finanšu līdzekļu un mantas izšķērdēšanas novēršanas likuma 2.panta pirmo daļu, 3.panta 2.punktu, 6.5 pantu, Civillikuma trešo A nodaļu, Ministru kabineta 2018.gada 19.jūnija noteikumu Nr.350 " Publiskas personas zemes nomas un apbūves tiesības noteikumi" 76.punktu, 77.punktu, 78.punktu, ņemot vērā sertificēta vērtētāja SIA “VINDEKS” (īpašuma vērtētāja profesionālās kvalifikācijas sertifikāts Nr.25) 13.02.2019. novērtējumu, Daugavpils pilsētas domes (turpmāk – Dome) Pilsētbūvniecības un vides komisijas 2018.gada 14.decembra sēdes protokola izrakstu Nr.6, Domes Īpašuma komitejas 2019.gada 7.marta sēdes protokolu Nr.5 un Domes Finanšu komitejas 2019.gada 7.marta sēdes protokolu Nr.7, atklāti balsojot: PAR – 12 (J.Dukšinskis, A.Elksniņš, A.Gržibovskis, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

1. Piešķirt apbūves tiesību Daugavpils pilsētas pašvaldības īpašumā esošās zemes vienības ar kopējo platību 38300 m2, kadastra apzīmējums 05000310200 (kadastra Nr.05000310002), Viršu ielā 60, Daugavpilī, daļai 27252 m2 platībā (turpmāk-Zemesgabals) uz 30 (trīsdesmit) gadiem, rūpnieciskās ražošanas objekta būvniecībai, rīkojot mutisku izsoli.

2. Apstiprināt izsoles sākumcenu 1363,00 EUR (viens tūkstotis trīs simti sešdesmit trīs eiro 00 centi**)** gadā.

3. Apstiprināt izsoles noteikumus un publicējamo informāciju par apbūves tiesības objektu.

4. Izveidot apbūves tiesības izsoles komisiju šādā sastāvā:

Komisijas priekšsēdētājs: A.Nikolajevs, Domes Īpašuma pārvaldīšanas departamenta

Nekustamā īpašuma nodaļas vadītājs.

Komisijas priekšsēdētāja A.Kozinda, Domes Īpašuma pārvaldīšanas departamenta Īpašuma

vietnieks: uzskaites daļas vadītājs.

Komisijas locekļi: S.Pupiņa, Domes Pilsētplānošanas un būvniecības departamenta

vadītāja;

S.Kraine, Domes Īpašuma pārvaldīšanas departamenta juristes p.i.;

I.Ilarionova, Domes Īpašuma pārvaldīšanas departamenta

Nekustamā īpašuma izvērtēšanas vecākā speciāliste.

5 Izsoles komisijai veikt apbūves tiesības izsoli, pamatojoties uz šim lēmumam pievienotajiem izsoles noteikumiem.

6. Pilnvarot izsoles uzvarētāju izstrādāt un reģistrēt Zemesgabala zemes robežu, situācijas un apgrūtinājumu plānus Valsts nekustamā īpašuma kadastra informācijas sistēmā.

7. Izsoles komisijai parakstīt apbūves tiesībai piešķirtā zemesgabala nodošanas pieņemšanas aktu.

Pielikumā: Izsoles noteikumi ar pielikumiem.

Domes priekšsēdētājs *(personiskais paraksts)* A.Elksniņš